CORRESPONDANCE DE JEAN HOTMAN 277 
commencement de distinction de personnes, qui semble estre de 
mauvaise grace, car en plusieurs villes de la religion ils se defient 
autant des serviteurs du Roy comme s'ils estoient catholiques et 
remarquent ceulx, qui leur sont fidelles, entre ceulx, qui sont 
affectionnés au service du Roy. Nostre Chambre de l’Edit n’est 
encores establie, d’autant que par les lettres on y en mis deus 
conseillers de la Religion; messieurs ne les veulent vérifier, pour 
ce que partant l’Edit il n’y en doibt avoir qu'un en chaque 
Chambre du Parlement. La Roine persiste tousiours à la vérification 
des pairs nouveaux, qu’elle veult ériger, encores que les lettres 
ayant esté refusées quatre ou cinq fois. Ils ne passeront qu’à toute 
force, dont tous les grands de la Court ne sont marris On a 
voulu ébranler monsieur le chancelier pour y mettre monsieur le 
Président Jeannin ou monsieur le Président de Verdun, auquel on 
vouloit donner monsieur Dolé pour successeur; mais tous ces 
dessaings ont esté dissipez et semble ledict seigneur plus asseuré 
et affermi que jamais. Monsieur le Marquis d’Ancre est tousiours 
en faveur par dessubs tous les autres, mais si n’at-il peu faire 
condamner le sieur Masseis (?), dont il avoit eu la confiscation. 
Le courage et la preudhommie s’est peu remarquer aux juges, 
qui n’avoient faulte de grands et ardens sollieiteurs pour leur 
faire trouver de la charge, oü il n’y en avoit point. Tous ont 
esté d’advis de l’absoudre, excepté monsieur le Président, qui fut 
d’advis de luy faire bailler la question. Dont il n’a pas acquis 
beaucoup de créance parmi les gens de bien. Je vous escris toutes 
nos nouvelles, afin que vous me fairez part des vostres. Ma femme 
et moy et tous nos enfans sommes en bonne santé, graces à Dieu, 
lequel je prie, monsieur, qu'il vous donne en parfaitte santé 
longue et heureuse vie. De Paris, ce 28° novembre 1612. 
Vostre plus humble et affectionné serviteur, 
T. G(RANGIER) !). 
1) Voyez p. 205. 
